रिटेल में FDI : प्रणब के बयान पर भड़के त्रिवेदी  
प्रणब के बयान पर उनकी ही सहयोगी तृणमूल ने निशाना साधा है। उन्होंने कहा है कि छोटी सोच वालों को सब वैसे ही लगते हैं।
प्रणब मुखर्जी के रिटेल में एफडीआई पर दिए बयान पर उनकी ही सहयोगी तृणमूल ने निशाना साधा है। रेलमंत्री दिनेश त्रिवेदी ने कहा है कि छोटी सोच वालों को सब वैसे ही लगते हैं। दिनेश एफडीआई पर कैबिनेट बैठक में नहीं गए थे। दिनेश त्रिवेदी और डीएमके तृणमूल एफडीआई मुद्दे लगातार सरकार का विरोध कर रही है।   गौरतलब है कि वित्तमंत्री प्रणब मुखर्जी ने कहा था कि सस्ती राजनीति की वजह से रिटेल में एफडीआई मुमकिन नहीं हो पा रहा है। विपक्ष मल्टी ब्रांड में 51 फीसदी विदेशी निवेश के फैसले को वापस लेने की मांग पर अड़ा हुआ है। तृणमूल और डीएमके जैसी कुछ सहयोगी पार्टियां भी इसके खिलाफ हैं। प्रणब मुखर्जी ने एक कार्यक्रम में अपने सहयोगियों और विपक्ष को साफ-साफ संदेश देते हुए कहा था कि उन्हें उन राज्यों के रास्ते में रोड़ा नहीं बनना चाहिए जो इसे लागू करना चाहते हैं।